62016TJ0627(01)_INF
Presuda Općeg suda (četvrto vijeće) od 15. prosinca 2021. – Češka Republika/Komisija
(predmet T-627/16 RENV)
„EFJP i EPFRR – Izdaci isključeni iz financiranja – Izdaci nastali Češkoj Republici – Proizvodno nevezane izravne potpore – Tradicionalne kontrole na terenu i kontrole daljinskim istraživanjem – Razlike među rezultatima kontrola – Vinogradarski i vinarski sektor – Kontrole ulaganja na terenu uzorkovanjem”
1.
Poljoprivreda – Financiranje iz EFJP-a – Dodjela potpora i premija – Obveza država članica da organiziraju učinkovit sustav administrativnih kontrola i kontrola na terenu – Tradicionalne kontrole na terenu i kontrole daljinskim istraživanjem – Razlike među stopama nepravilnosti koje su utvrđene provedbom tih kontrola – Ozbiljne i razumne sumnje u učinkovitost kontrola na terenu daljinskim istraživanjem – Nedostatan dokaz
(Uredba Komisije br. 1122/2009, čl. 26., čl. 31. st. 2., čl. 33. i 35.)
(t. 61., 65., 69., 73.)
2.
Poljoprivreda – Financiranje iz EFJP-a – Dodjela potpora i premija – Obveza država članica da organiziraju učinkovit sustav administrativnih kontrola i kontrola na terenu – Kontrole daljinskim istraživanjem – Nasumičan uzorak i uzorak na temelju rizika – Razlike među stopama nepravilnosti koje su utvrđene provedbom tih kontrola – Ozbiljne i razumne sumnje u učinkovitost kontrola na terenu daljinskim istraživanjem – Nepostojanje
(Uredba Komisije br. 1122/2009, čl. 26. i 31.)
(t. 75., 76., 78., 80., 81., 83., 86.)
3.
Tužba za poništenje – Poništavajuća presuda – Doseg – Djelomično poništenje Unijinog pravnog akta – Uvjet – Odvojivost elemenata pobijanog akta koji se mogu poništiti – Komisijina odluka o poravnanju računa za izdatke koje financira EFJP – Odvojivost neosnovano primijenjenog financijskog ispravka
(čl. 263. UFEU-a; Uredba br. 1306/2013 Europskog parlamenta i Vijeća, čl. 52. st. 1.)
(t. 88., 89.)
4.
Akti institucija – Obrazloženje – Obveza – Doseg – Komisijina odluka o poravnanju računa za izdatke koje financira EFJP – Odluka kojom se dovoljno jasno navode razlozi nepravilnosti
(čl. 296. UFEU-a)
(t. 113., 114.)
5.
Poljoprivreda – Zajednička organizacija tržišta – Potpore za restrukturiranje i prenamjenu u vinogradarskom sektoru – Kontrole primjenjive u vinogradarskom i vinarskom sektoru – Kontrole na terenu – Obveza provedbe sustavnih kontrola na terenu prije isplate potpora za ulaganje – Nepostojanje
(Uredba Komisije br. 555/2008, čl. 19. i čl. 77. st. 3.)
(t. 119., 120.)
6.
Tužba za poništenje – Poništavajuća presuda – Doseg – Djelomično poništenje Unijinog pravnog akta – Uvjet – Odvojivost elemenata pobijanog akta koji se mogu poništiti – Neodvojivost neosnovano primijenjenog financijskog ispravka – Poništenje
(čl. 263. UFEU-a)
(t. 122., 125., 127.)
Predmet
Zahtjev na temelju članka 263. UFEU-a za poništenje Provedbene odluke Komisije (EU) 2016/1059 оd 20. lipnja 2016. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL 2016., L 173, str. 59.) u dijelu u kojem isključuje plaćanja koja je Češka Republika izvršila u okviru EFJP-a u iznosu od 462517,83 eura u pogledu troškova za proizvodno nevezane izravne potpore te u iznosu od 636516,20 eura u pogledu troškova u vezi s ulaganjima u vinogradarskom i vinarskom sektoru.
Izreka
1.
Poništava se Provedbena odluka Komisije (EU) 2016/1059 оd 20. lipnja 2016. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) jer isključuje sljedeća plaćanja koja je Češka Republika izvršila u okviru EFJP-a:
–
na osnovu proizvodno nevezanih izravnih potpora, za financijska razdoblja 2013.-2015., iznos od 69054,23 eura u pogledu propusta u analizi rizika;
–
na osnovu potpora za ulaganje u vinogradarskom i vinarskom sektoru, za financijska razdoblja 2011.-2014., iznos od 636516,20 eura.
2.
U preostalom dijelu tužba se odbija.
3.
Češka Republika i Europska komisija snosit će vlastite troškove postupaka pred Općim sudom i Sudom.
4.
Kraljevina Švedska snosit će vlastite troškove.